CELEX: 32017D2187
Language: hu
Date: 2017-11-16 00:00:00
Title: A Bizottság (EU) 2017/2187 végrehajtási határozata (2017. november 16.) a tagállamoknak a 2000/29/EK tanácsi irányelv egyes rendelkezéseitől az Amerikai Egyesült Államokból származó és az Amerikai Védelmi Minisztérium által ellenőrzött lőszeres ládák formájában kiszerelt, tűlevelűek (Coniferales) fájából készült fa csomagolóanyag tekintetében való eltérés engedélyezése céljából adott felhatalmazásról szóló (EU) 2015/179 végrehajtási határozat időbeli hatályának meghosszabbításáról (az értesítés a C(2017) 7489. számú dokumentummal történt)

24.11.2017   
            
            
               HU
            
            
               Az Európai Unió Hivatalos Lapja
            
            
               L 309/19
            
         A BIZOTTSÁG (EU) 2017/2187 VÉGREHAJTÁSI HATÁROZATA
   (2017. november 16.)
   a tagállamoknak a 2000/29/EK tanácsi irányelv egyes rendelkezéseitől az Amerikai Egyesült Államokból származó és az Amerikai Védelmi Minisztérium által ellenőrzött lőszeres ládák formájában kiszerelt, tűlevelűek (Coniferales) fájából készült fa csomagolóanyag tekintetében való eltérés engedélyezése céljából adott felhatalmazásról szóló (EU) 2015/179 végrehajtási határozat időbeli hatályának meghosszabbításáról
   
      
         (az értesítés a C(2017) 7489. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésének első francia bekezdésére,
   mivel:
   
               (1)
            
            
               A Bizottság (EU) 2015/179 végrehajtási határozata (2) lehetővé teszi a tagállamok számára, hogy a 2000/29/EK irányelv 5. cikkének (1) bekezdésétől eltérve és az említett irányelv IV. melléklete A. része I. szakaszának 2. pontjával összefüggésben, bizonyos feltételek mellett engedélyezzék az Amerikai Egyesült Államokból származó, lőszeres ládák formájában kiszerelt fa csomagolóanyagoknak a területükre való behozatalát.
            
         
               (2)
            
            
               Tekintettel arra, hogy a korábbi engedély alapjául szolgáló körülmények jelenleg is fennállnak, és nem áll rendelkezésünkre a különleges feltételek felülvizsgálatára okot adó új információ, az engedélyt meg kell hosszabbítani.
            
         
               (3)
            
            
               Az (EU) 2015/179 végrehajtási határozat alkalmazása során szerzett tapasztalatok és az Amerikai Egyesült Államok illetékes hatóságai által nyújtott információk alapján helyénvaló az engedély érvényességi idejének három évvel történő meghosszabbítása.
            
         
               (4)
            
            
               Az (EU) 2015/179 végrehajtási határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2015/179 végrehajtási határozat 7. cikkében előírt „2017. december 31-én” szöveg helyébe a „2020. december 31-én” szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. november 16-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság (EU) 2015/179 végrehajtási határozata (2015. február 4.) a tagállamoknak a 2000/29/EK tanácsi irányelv egyes rendelkezéseitől az Amerikai Egyesült Államokból származó és az Amerikai Védelmi Minisztérium által ellenőrzött lőszeres ládák formájában kiszerelt, tűlevelűek (Coniferales) fájából készült fa csomagolóanyag tekintetében való eltérés engedélyezése céljából adott felhatalmazásról (HL L 30., 2015.2.6., 38. o.).